
Kirkkoherra, lääninrovasti 



JOHANNES SAMUEL HERIBER 

P I II L A M A A 



on syntynyt 11. 7. 1891 Uudessakaupungissa. Hoidet- 
tuaan papinvirkoja Kerimäellä, Pielis järvellä, Kuusjär- 
vellä, Nurmijärvellä, Konginkankaalla ja Parikkalassa 



hänet 1. 5. 1932 kutsuttiin Antrean kirkkoherraksi. 



Sa- 



nottua tehtävää hän hoiti antaumuksella, kunnes olosuh- 

■ 

teet sodan seuraamuksena muuttuivat. 



Hä 



an en 




anssaan 



» 



kun olimme hänen kanssaan pyhällä vuo 



rella.» (2 Piet. 1: 18). 



Apostoli Pietari oli jo vanha mies, kun hän kirjeessään »ha- 
jalla asuville muukalaisille» muisteli pyhää tapausta kirkastus- 
vuorella. Se, mitä hän siellä oli nähnyt ja kuullut, oli lähtemät- 
tömästi syöpynyt hänen mieleensä. Se kokemus oli vahvistanut 
häntä uskossa, että Jeesus oli Jumalan Poika. Profeetallinen sana 

oli tullut entistä lujemmaksi hänelle. Olihan hän kuullut itse Isän 
Jumalan äänen todistavan: »Tämä on minun rakas Poikani». 

Voimme uskoa, että pyhän vuoren muisto rohkaisi Pietaria vielä 

hänen marttyyrikuolemassaankin. 

Karjalan kansallakin on omat pyhät muistonsa. Kotiseutu ja 



erikoisesti koti 



ei väliä, oliko se suuri tai pieni 



säilyvät rak 



kaassa muistossa. Te, Vuoksen vehmaalla rannoilla asuneet ent 
seurakuntalaiseni, muistelette varmaan kanssani ihania kesäilto- 

ja, jolloin laskevan auringon säteet kultasivat virran kalvon ja 
koko tienoon. Matkamies, joka tällöin joutui kulkemaan esim. 
Kuukaupin lautalla, ei hevin unohda tuota kaunista näkyä. Lep- 
poisassa tuulessa lainehtivat viljapellot, jotka syyskesällä odot- 
tivat leikkaajan sirppiä, ovat niinikään varmasti maamiehen 
mieltä vielä muistoissakin sykähdyttävä näky. Sellaisiakin muis- 
toja voi sanoa pyhiksi; ainakin rakkaita ne ovat. 

Mutta todella pyhiä muistoja ovat ne, jotka liittyvät kirkko- 
tiehen sekä sananviljelyyn kodeissa ja kokoushuoneissa. Keskei- 
simpänä niissä muistoissa on Herran temppeli, jonka läheisyydes- 
sä ovat myös rakkaitten vainajien leposijat. Siellä kotikirkossa 
Karjalassa te, aikuisempi väki, olette kasteenliittonne uudista- 
neet. Herkkä oli mieli nuorella silloin, kun ensi kerran laskeutui 
alttarin ääreen Kristuksen ruumiin ja veren sakramenttia naut- 
timaan. Oletko, ystävä, säilyttänyt pyhän muiston? Ja miten olet 
pitänyt pyhänä hetkenä antamasi lupauksen seurata Vapahta- 
jaasi Jeesusta Kristusta? 

Kotikirkon alttarin edessä ehkä jouduit antamaan toisenkin 
uskollisuuden lupauksen solmiessasi avioliiton. Onko liittonne 
säilynyt eheänä ja oletteko tehneet yhteistä matkaanne Jeesuk- 
sen kanssa? Siunattu se koti, jossa eletään Herran kanssa ja hä- 
nen kasvojensa valkeudessa. Evakkotien vaikeudetkin ovat sil- 
loin helpommat kestää. 

Pyhimpiä muistoja elämässämme ovat nimenomaan ne hetket, 
jolloin Herra tuntuvasti meitä puhutteli, vielä enemmän, jos 
koimme pelastuksen armon ja pääsimme Herran omiksi. Yhteiset 
rukous- ja seuratilaisuudet Herran ja hänen ystäviensä kanssa 
ovat kuin hetkiä kirkastusvuorella. Niihin muistoissa yhä mie- 

ellään palaa. 

Tällaiset muistot ovat kannattavia. Niistä ei kuitenkaan yk- 
sinomaan voida elää. Muistot haalenevat, ellei jatkuvasti ylläpi- 
detä kosketusta Herraan ja hänen sanaansa. Miten on sinun, mat- 

* 

katoverini, siirtolaisuutesi kulunut? Nyt olet kenties jo saanut 

uuden kodin, jopa viihdyttävänkin. Mutta iäisyyden matkamies ja 

siirtolainen olet edelleenkin. Eihän vain kirkkotie ja sananharj< 

tus ole unohtunut? 

On varmaan monella karjalaisella murheellisiakin muistoja 
muistoja syntiretkistä, harha-askeleista ja lankeemuksista. Yksi 
ja toinen on sortunut juoppouteen, joku muuhun huonoon elä- 
mään. Jotkut ottivat oppia siitä, kun näkivät uudessa ympäristös- 
sään julkeasti lepopäivää rikottavan. Jonkun uskovan kristityn 
sydämen vainiolla kävi hengellinen halla. Mieli pensistyi ja sy- 
dän kylmeni Vapahtajalle. Herran tuli alttarilla sammui. Surulli- 
nen näky! 

Vieläkö, ystävä, jaksat edes murehtia kuollutta tilaasi? Älä 
tyydy toteamaan, että halla on käynyt. Etsi kiireesti jälleen elä- 
vää yhteyttä Jeesuksen ja hänen ystäviensä kanssa. Ala jälleen 

viljellä sanaa ja sakramentteja! 

Ei niistä murheellisista muistoista vapaudu unohtamalla. Se 
on sielunvihollisen valhelääke. Todellinen vapautuminen ja uu- 
distuminen iloon tapahtuu siten, että lankeat Herran jalkoihin ja 
nöyrästi tunnustat lankeemisesi. Saat ehkä itkeä kuin rikkonut 
lapsi vanhempansa kaulassa. Mutta saat myös kokea ihanan an- 
teeksiantamuksen. »Jos me tunnustamme syntimme, on hän us- 
kollinen ja vanhurskas, niin että hän antaa meille synnit anteek- 
si ja puhdistaa meidät kaikesta vääryydestä.» 

Niin saat sitten taas alkaa uuden vaelluksen Herran Jeesuksen 
kanssa. Hänen kanssaan on hyvä olla — joka tilassa: ilossa, surus- 
sa, terveenä, sairaana, elämässä, kuolemassa. 



»Sun kanssas, Jeesus, hetki, 

Ja myrskyt vaimentuu, 
Ja kaikki uudeks aivan 
Taas mulle kirkastuu. 
Kun matka uuvuttaapi 
Ja murheet painavat, 

Sun kanssas, Jeesus, hetki 

Ja kaikki muuttuvat.» 

Sinua, Karjalan ystävä, ovat siirtolaisuusvuodet väsyttäneet. 
Menetykset ja vastukset ovat ehkä tuoneet kiusaavan ajatuksen, 

että Jumala on ollut väärämielinen tai että hän on hyljännyt si- 
nut. Kuule, olet menettänyt paljon, mutta vielä enemmän on 
jellä. Ei Kristus jäänyt Karjalaan, vaikka koti ja rakkaittesi hau- 
dat jäivät. Hän on täälläkin. Hän lupaa olla omiensa kanssa joka 
päivä maailman loppuun asti. Älkäämme me vain millään ehdol- 
la jättäytykö pois hänen seurastaan! Itsellemme niin vahingon 
tuottaisimme. Rukoilkaamme Herran siunausta ja läsnäoloa uusil- 
le kodeillemme, lapsillemme ja työllemme! Ellei Herra huonetta 
rakenna, niin rakentaja hukkaan työtä tekee. Mutta toisaalta: 
»leiväks kasvaa murunen, kun Herra, Herra siunaa.» 

Siunatkoon taivaan Herra uusia karjalaisia koteja, niin nuo- 
ria kuin vanhoja niissä! Peljätkää, rakkaat ystävät, syntiä ja 
maailman henkeä, ettette karkoita siunausta suruttoman elämän 
kautta. Paras siunaus on, että saamme elää Jumalan armosta ja 

anteeksiantamuksesta joka päivä. 

Kerran — ehkä jo piankin — joutuu vaeltaja laskemaan mat- 
kasauvansa. On viime taisto »viimeistä vihollista» vastaan kes- 
tettävä. Kestämmekö? Emme omien voimiemme tai ansioittem- 
me varassa. Ilman Vapahtajaa on kuolema pelottavan vakava 
asia. Mutta jos Herra Jeesus on kanssamme, voimme viime tais- 
tonkin kestää. Ovat kestäneet toisetkin Herran heikot opetuslap- 
set. Hän, joka on luvannut olla kanssamme joka päivä, on oleva 
luomamme sinäkin vakavana hetkenä, jolloin meidän on siirryt- 
tävä ajasta iankaikkisuuteen. 

Eikä kuolemakaan ole mikään päätepiste. Se on sitä vain täl- 
le ajalliselle elämälle. Herran lupauksen perusteella me odo- 



tamme uusia taivaita ja uutta maata, joissa vanhurskaus asuu. 

Siellä vasta siirtolaisuus päättyy. Siellä ei mikään asia erota mei- 
tä Jumalasta ja Kristuksesta. Kun Paavali puhuu Kristuksen 

tulemisesta kirkkaudessa, hän kirjoittaa: »Kristuksessa kuolleet 

nousevat ylös ensin; sitten meidät, jotka olemme elossa, jotka 

olemme jääneet tänne, temmataan yhdessä heidän kanssaan pii- 

vissä Herraa vastaan yläilmoihin, ja niin me saamme aina olla 

Herran kanssa.» (1 Tess. 4: 17). 

Elähdyttäköön sinua, lukijani, tämä autuas toivo? Jos eläh- 
dyttää, silloin yhdyt hengellisen runoilijan kanssa rukoilemaan: 
•»Tää yksi vain on mulla Nyt pyyntö ainainen! Sun kanssas ikui- 
sesti, Niin kaikk' on parhaiten». 



Hannes Pihlamaa. 




